Ndabushe Kruger Lodge | LekkeSlaap
Ndabushe Kruger Lodge: Hooffoto's
Adres: Seekoeiweg 2494, Marlothpark, 1330, Mpumalanga
Ndabushe Kruger Lodge bied selfsorgverblyf in 'n dubbelverdiepinghuis met 'n grasdak in Marlothpark. Marlothpark is 'n wildreservaat aan die suidelike grens van die Krugerwildtuin, 25 km vanaf Komatipoort en 120 km vanaf Maputo in Mosambiek. Die reservaat het sy eie wild soos rooibokke, koedoes, njalas, blouwildebeeste, sebras, duikers, bosbokke, kameelperde, vlakvarke, volstruise, luiperds en talle voëlspesies. Leeus en hiënas van die Krugerwildtuin kom ook gereeld besoek en gaste kan olifante, seekoeie en buffels by die rivier sien.
Ndabushe Kruger Lodge is langs die rivierpad sowat 50 m van die Krugerwildtuin se grensdraad af. Buffels en olifante kom sommer tot by die heining en jy word deur bosveld- en riviergeluide, soos leeus, hiënas en visarende, omring. Die huis bied baie privaatheid en is op 'n groot erf met pragtige natuurskoon.
Die lodge bied slaapplek aan tot 6 volwassenes en 2 kinders en het 2 slaapkamers, 2 badkamers, 'n sitkamer bo, en 'n oopplan-kombuis, -eetarea en -leefarea.
Die hoofslaapkamer is onder en het 'n koningingrootte-bed, 'n en suite-badkamer, plafonwaaier en 'n TV. Die tweede slaapkamer is ook onder en het 'n koningingrootte-bed en plafonwaaier. Die tweede badkamer het 'n stort en toilet. In die sitkamer op die boonste verdieping is 'n koningingrootte-bed, 2 slaapbanke vir kinders, 'n plafonwaaier en 'n TV met sekere DStv-kanale. Die sitkamer lei na die boonste dek waar gaste kan eet. Die kombuis is toegerus met 'n gasstoof en oond, 2 yskaste, 'n mikrogolf, skottelgoedwasser en 'n ontbyttoonbank met stoele.
Buite is 'n boma en vuurput vir 'n kampvuur of braai. Daar is ook 'n heerlike plonspoel en 'n aparte opening in die bos met nog 'n vuurput en 'n Hollandse pizza-oond in die doringbome se skadu.
'n Bespreking by Ndabushe Kruger Lodge sluit in:
4.2 uit 5van 10 resensies vir Ndabushe Kruger Lodge
Seekoeiweg 2494, Marlothpark, 1330, Mpumalanga
Gaste dink Ndabushe Kruger Lodge het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAnMLyf868Laja1abWStPW6mScIqei3nOVS6CCOkrrrPDQRXiico?w=1440&h=960&fit=crop&auto=format Vanaf R800 per nag (plek vir 8) 10 5 1 5 2494 Seekoei Road Marloth Park 1330 Mpumalanga 086 999 0018 14:00-19:00 10:00 -25.336665878979 31.789147017197